open-index/open-wikipedia-markdown huggingface dataset:
ชาวจักมา

**จักมา** (จักมา: ; ) เป็นกลุ่มชาติพันธุ์หนึ่งซึ่งตั้งถิ่นฐานอยู่บริเวณทิศตะวันออกสุดของอนุทวีปอินเดีย เป็นกลุ่มชาติพันธุ์ที่มีขนาดใหญ่ที่สุดในเขตเนินเขาจิตตะกองทางตะวันออกเฉียงใต้ของประเทศบังกลาเทศ อาศัยอยู่มากในเขตปกครองตนเองจักมา รัฐมิโซรัม ประเทศอินเดีย หลังการก่อสร้างเขื่อนกาพตาอีเมื่อ พ.ศ. 2507 ชาวจักมาจำต้องอพยพออกจากหลักแหล่งเดิม กระจัดกระจายไปตามรัฐต่าง ๆ เช่น รัฐอรุณาจัลประเทศ 60,000 คน รัฐตริปุระ 79,000 คน และรัฐอัสสัมอีกราว 20,000–30,000 คน ชาวจักมาที่อาศัยในประเทศพม่า จะเรียกว่า *[[ชาวไดง์เนต|ไดง์เนต]]* ถือเป็นหนึ่งหนึ่งใน 135 ชาติพันธุ์ที่ได้รับการยอมรับจากรัฐบาลพม่า

ชาวจักมาเป็นเครือญาติกับกลุ่มชาติพันธุ์ในตระกูลภาษาทิเบต-พม่าแถบตะวันออกเฉียงเหนือของประเทศอินเดีย แต่ภายหลังภาษาได้เปลี่ยนแปลงไปอันเกิดขึ้นจากการรวมอำนาจระหว่างชนเผ่าจึงรับเอาภาษาตระกูลอินโด-อารยันเข้ามา โดยเฉพาะภาษาเบงกอลถิ่นจิตตะกองที่ตั้งถิ่นฐานใกล้เคียงกับชุมชนชาวจักมา ชาวจักมายุคปัจจุบันนับถือศาสนาพุทธนิกายเถรวาทสืบทอดมานานนับศตวรรษ จากการปฏิรูปและการสถาปนาขึ้นเมื่อราวพุทธศตวรรษที่ 24 โดยรานีกาลินที สมเด็จพระราชินีนาถแห่งจักมาราช มีชาวจักมาส่วนน้อยที่เปลี่ยนไปนับถือศาสนาคริสต์ จากการสำรวจสำมะโนครัวประชากรรัฐมิโซรัม พ.ศ. 2554 พบว่า ประชากรส่วนใหญ่นับถือศาสนาพุทธนิกายเถรวาท และมีกลุ่มที่เปลี่ยนไปนับถือศาสนาคริสต์ คิดเป็นร้อยละ 7.3

ความสัมพันธ์ระหว่างชาวจักมากับเพื่อนบ้านค่อนข้างซับซ้อน ชาวจักมาจำนวนมากถูกรวมเข้ากับสังคมชนชั้นกลางของประเทศบังกลาเทศและอินเดีย หลายคนเข้าทำงานเป็นเจ้าหน้าที่รัฐการ นักการเมือง หรือเป็นทูตในกองทัพของประเทศอินเดียและบังกลาเทศ แต่ก็เคยเกิดเหตุขัดแย้งเนินเขาจิตตะกอง ซึ่งถูกมองว่าเป็นการฆ่าล้างเผ่าพันธุ์ชาวจักมา กระทั่งมีการจัดทำข้อตกลงสันติภาพเนินเขาจิตตะกอง ความรุนแรงในพื้นที่จึงลดลงไป

## อ้างอิง

หมวดหมู่:ชาวจักมา
หมวดหมู่:อาทิวาสี
หมวดหมู่:กลุ่มชาติพันธุ์ในประเทศบังกลาเทศ
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ในประเทศอินเดีย
หมวดหมู่:ชุมชนชาวพุทธในประเทศบังกลาเทศ
หมวดหมู่:ชุมชนชาวพุทธในประเทศพม่า
หมวดหมู่:ชุมชนชาวพุทธในประเทศอินเดีย
หมวดหมู่:ผู้ลี้ภัยในประเทศอินเดีย
แมดเดน เอ็นเอฟแอล 23

***แมดเดน เอ็นเอฟแอล 23*** () เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม *[[แมดเดน เอ็นเอฟแอล]]* ที่ดำเนินมายาวนาน และตามหลังการวางขายเกม *[[แมดเดน เอ็นเอฟแอล 22]]*

ตัวเกมวางจำหน่ายสำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ในวันที่ 19 สิงหาคม 2022 โดยตัวเกมเป็นการเปิดตัวชุดเกมนี้บนเอปิกเกมสโตร  จอห์น แมดเดน อดีตหัวหน้าโค้ชและผู้บรรยายซึ่งชุดเกมนี้ได้รับการตั้งชื่อตามเขา เป็นดาราหน้าปกเพื่อเป็นเกียรติแก่การเสียชีวิตของเขาในเดือนธันวาคม 2021 ตัวเกมได้รับกระแสวิจารณ์ผสมกันจากนักวิจารณ์ ซึ่งประกาศว่ามีการปรับปรุงจากเกมก่อนหน้านี้
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:แมดเดน เอ็นเอฟแอล
โดโจ

[thumb|''[Ikenobō|อิเกโนโบโดโจ* (ขวา) อยู่ติดกับวัด[[Rokkaku-dō|รกกากุ-โด]] เกียวโต]]

*'โดโจ*' () หมายถึงโถงหรือสถานที่สำหรับการเรียนรู้แบบสมจริง (immersive learning), การเรียนรู้เชิงประสบการณ์ (experiential learning) หรือการทำสมาธิ โดยธรรมเนียมใช้สำหรับศิลปะป้องกันตัวแต่ก็มีนำมาใช้สำหรับการเรียนรู้ในสาขาอื่น ๆ เช่นกัน คำว่าโดโจแปลว่า "สถานที่แห่ง[[เต๋า|หนทาง]]" ในภาษาญี่ปุ่น

คำว่า *โดโจ* มีที่มาจาก[[bodhimaṇḍa|โพธิมัณฑ์]] แรกเริ่ม *โดโจ* จะตั้งอยู่ตรงข้ามกับ[[วัด|พุทธศาสนสถาน]]เพื่อเป็นสถานที่สำหรับฝึกฝนอย่างเป็นระบบสำหรับศิลปกรรมญี่ปุ่นใด ๆ ที่ชื่อลงท้ายด้วยคำว่า "โด" ("*-dō*") ซึ่งมาจากภาษาจีน *เต๋า* แปลว่า "หนทาง" บางครั้ง โถงในศาสนาพุทธแบบ[[Zen|เซน]]สำหรับการฝึกสมาธิ *ซาเซง* ก็อาจเรียกว่าโดโจเช่นกัน

ใน[[ประเทศญี่ปุ่น]] สถานที่ใด ๆ ที่มีไว้สำหรับการฝึกทางกายภาพ รวมถึง[[List of professional wrestling terms#S|ซูโมอาชีพ]] อาจเรียกว่า "โดโจ" เช่นกัน ใน[[โลกตะวันตก]] คำว่า "โดโจ" ในแง่สำหรับกิจกรรมทางกายภาพ ใช้สำหรับ[[Japanese martial arts|ศิลปะป้องกันตัวของญี่ปุ่น]]โดยเฉพาะ เช่น *ไอคิโด*, *ยูโด*, *คาราเตะโด''

## อ้างอิง

หมวดหมู่:องค์ประกอบทางสถาปัตยกรรม
หมวดหมู่:สถาปัตยกรรมญี่ปุ่น
หมวดหมู่:คำและวลีภาษาญี่ปุ่น
เบงกอง

**เบงกอง** หรือ **เบงก๋อง** (มีบทบาทในช่วงทศวรรษ 190 – ศตวรรษที่ 3) มีชื่อในภาษาจีนกลางว่า **เมิ่ง กวาง** () ชื่อรอง **เซี่ยวยฺวี่** () เป็นขุนนางและบัณฑิตของรัฐจ๊กก๊กในยุคสามก๊กของจีน

## ประวัติ
เบงกองเป็นชาวนครลกเอี๋ยง (洛陽 *ลั่วหยาง*) ในเขตเมืองโห้หล้ำ (河南 *เหอหนาน*) ซึ่งคือนครลั่วหยาง มณฑลเหอหนานในปัจจุบัน เบงกองเกิดในยุตราชวงศ์ฮั่นตะวันออก ญาติของเบงกองชื่อเมิ่ง ยฺวี่ (孟郁) รับราชการเป็นเสนาบดีกลาโหม (太尉 *ไท่เว่ย์*) ในราชสำนักฮั่น พี่ชายของเมิ่ง ยฺวี่ชื่อเมิ่ง เปิน (孟賁) เป็นขันทีในตำแหน่งผู้ถวายงานกลาง (中常侍 *จงฉางชื่อ*) เบงกองเริ่มรับราชการในฐานะเจ้าหน้าที่ระดับล่างในสำนักหนึ่งของราชสำนักในช่วงปลายรัชสมัยพระเจ้าเลนเต้ (ครองราชย์ ค.ศ. 168–189)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.
* 

หมวดหมู่:ขุนนางของจ๊กก๊ก
หมวดหมู่:ข้าราชการของเล่าปี่
น้ำตกทุธสาคร

**น้ำตกทุธสาคร** (; ) เป็นน้ำตกสี่ชั้น ตั้งอยู่บนแม่น้ำมัณโฑวี ในกัว ประเทศอินเดีย ตั้งอยู่ห่างไป 60 กิโลเมตรจากปณชีทางถนน ทุธสาครเป็นหนึ่งในน้ำตกที่สูงที่สุดในอินเดียด้วยความสูง 310 เมตร และความกว้างเฉลี่ย 30 เมตร ทุธสาครตั้งอยู่ในเขตอนุรักษ์พันธุ์สัตว์ป่าภควัน มหาวีระ และอุทยานแห่งชาติโมลเลมในเทือกเขาฆาฏตะวันตก

สถานีรถไฟที่เข้าถึงได้ทางรถที่ใกล้ที่สุดคือสถานีคัสเซิลร็อก อุตตรกันนาดา รัฐกรณาฏกะ นักท่องเที่ยวสามารถขึ้นรถไฟจากสถานีนั้นและลงที่ป้ายทุธสาครซึ่งเป็นป้ายที่ไม่มีชานชาลา จากป้ายนี้สามารถเดินไปอีกราวหนึ่งกิโลเมตรจะถึงตัวน้ำตก อย่างไรก็ตาม ในปี 2015 การรถไฟอินเดียได้ออกประกาศห้ามขึ้นลงรถที่ป้ายทุธสาคร

## อ้างอิง

หมวดหมู่:น้ำตกในประเทศอินเดีย
หมวดหมู่:รัฐกัว
ลานา เดล เรย์ (แก้ความกำกวม)

**[[ลานา เดล เรย์]]** (ชื่อเกิด **อีลิซาเบธ​ วูลริดจ์ แกรนต์**)  นักร้องและนักแต่งเพลงชาวอเมริกัน เกิดในปี ค.ศ. 1985

**ลานา เดล เรย์** อาจหมายถึง:

* ''ลานาเดลเรย์'' (อัลบั้ม) สตูดิโออัลบั้มเปิดตัวชื่อเดียวกันกับตัวเธอใน ค.ศ. 2010
* ''ลานาเดลเรย์'' (อีพี)  เอกซ์เทนเดดเพลย์ชื่อเดียวกันกับตัวเธอใน ค.ศ. 2012

หมวดหมู่:การแก้ความกำกวม
สถาบันเพื่อการวิจัยแพทยศาสตร์

**สถาบันเพื่อการวิจัยแพทยศาสตร์** (; ) เป็นสถาบันวิจัยในเบอร์ลิน ประเทศเยอรมนี ตัวอาคารของสถาบันเป็นที่รู้จักในชื่อ *หลุมหลบภัยหนู* (*Mäusebunker*) แรกเริ่มสร้างขึ้นเพื่อใช้งานสำหรับการทดลองในสัตว์และผสมพันธุ์สัตว์ทดลองที่ใช้ในสถาบัน ตัวสถาบันตั้งอยู่ใกล้กันกับศูนย์การแพทย์เบนยามิน ฟรังกลิน (*Benjamin Franklin Medical Center*) และ สถาบันความสะอาดและอนูชีววิทยา (*Institute for Hygiene and Microbiology*) สามสถาบันนี้ตั้งขึ้นเพื่อเป็นสาธารณูปโภคกำลังสูงสำหรับการพัฒนาและการใช้งานยากับวัคซีนใหม่ ๆ

ตัวอาคารเป็นผลงานออกแบบแรกเริ่มโดยสามีภรรยา แกร์ด และ มักดาเลนา ฮันสกา (Gerd Hänska and Magdalena Hänska) ออกแบบในระหว่างปี 1965 ถึง 1967 และเริ่มก่อสร้างในปี 1971. แบบแปลนโดยละเอียดและการก่อสร้างนำโดยแกร์ด ฮันสกา และ ควร์ท ชแมร์โซว (Kurt Schmersow) ระหว่างปี 1971 ถึง 1981 รูปลักษณะของอาคารกลายมาเป็นที่ถกเถียงนับตั้งแต่แรกเริ่ม ด้วยการออกแบบที่ดูชั่วร้าย (sinister) และการใช้งานเพื่อการทดลองในสัตว์ ทำให้อาคารนี้ไม่เป็นที่นิยมในสาธารณชน กระนั้น เมื่อเวลาผ่านไป อาคารนี้กลายมาเป็นที่นิยมชื่นชอบโดยผู้นิยมสถาปัตยกรรมบรูทัลลิสต์ มีการตีพิมพ์ระดับนานาชาติหลายชิ้นที่ยกอาคารนี้เป็นตัวอย่างชิ้นสำคัญของสถาปัตยกรรมบรูทัลลิสต์ในเยอรมนี

หลังเจ้าของปัจจุบันของอาคาร ชาริเต ประกาศแผนว่าจะทุบอาคารนี้ทิ้ง ได้เกิดความตระหนักขึ้นในสาธารณชนมากยิ่งขึ้น มีการลงนามยื่นอุทธรณ์ให้อนุรักษ์อาคารนี้ นำโดยสถาปนิกกุนแนร์ คลัก (Gunnar Klack) และนักประวัติศาสตร์ศิลป์ แฟลิซ ตอร์แคร์ (Felix Torkar) ในปี 2020 มีการพูดคุยเกี่ยวกับอนาคตของอาคาร "หลุมหลบภัยหนู" ตีพิมพ์ในสิ่งพิมพ์ระดับนานาชาติ มีการอ้างถึงอาคารนี้เชื่อมต่อกับตัวอย่างชิ้นงานบรูทัลลิสต์อื่น ๆ ในระดับโลก ไปจนถึงการพูดคุยเกี่ยวกับอนาคตของแต่ละอาคารโดยอ้างถึงอาคารหลังนี้ เช่น สถานีรถบัสกลางเทลอาวีฟ ในอิสราเอล และวังแสดงดนตรีและกีฬาวิลเนียส ในลิทัวเนีย

## อ้างอิง

หมวดหมู่:สถาปัตยกรรมบรูทัลลิสต์
หมวดหมู่:สิ่งก่อสร้างในเบอร์ลิน
หมวดหมู่:การศึกษาในเบอร์ลิน
มาโอะ โคบายาชิ

**มาโอะ โคบายาชิ** (, 21 กรกฎาคม 1982 - 22 มิถุนายน 2017) เป็นผู้ประกาศข่าวและนักแสดงอิสระชาวญี่ปุ่น เธอยังเป็น 1 ในผู้ประกาศข่าวพยากรณ์อากาศของฟูจิเทเลวิชันอีกด้วย

## ชีวิตในวัยเด็ก
มาโอะ โคบายาชิเกิดในปี 1982 ที่เมืองโอจิยะ จังหวัดนีงาตะ เป็นลูกสาวคนสุดท้องในบรรดาพี่น้อง 2 คน ครอบครัวของเธอย้ายไปมาระหว่างไซตามะ จังหวัดไซตามะ และนิชิโนะมิยะ จังหวัดเฮียวโงะ 7 ครั้ง ก่อนจะมาตั้งรกรากที่อารากาวะ จังหวัดโตเกียว เมื่อเธอเรียนอยู่ชั้นมัธยมปลาย พี่สาวของเธอคือมายะ โคบายาชิ (小林 麻耶, เกิดปี 1979) ซึ่งเป็นนักข่าวเช่นเดียวกับเธอ

เธอเข้าเรียนที่โรงเรียนมัธยมปลาย Kokugakuin ในปี 2005 เธอสำเร็จการศึกษาจากภาควิชาจิตวิทยาที่มหาวิทยาลัยโซเฟีย

## อาชีพ
ในขณะที่ยังอยู่ในมหาวิทยาลัย เธอได้รับความสนใจจากการแสดงในรายการ *Koi no kara Sawagi* ทางช่องนิปปงทีวี ตั้งแต่เดือนตุลาคม 2003 ถึงเดือนกันยายน 2006 โคบายาชิทำหน้าที่เป็นผู้ประกาศข่าวพยากรณ์อากาศให้กับรายการ *Mezamashi Saturday* ของฟูจิเทเลวิชัน

## อ้างอิง

หมวดหมู่:นักแสดงหญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:เสียชีวิตจากมะเร็งเต้านม
หมวดหมู่:บุคคลจากจังหวัดนีงาตะ
วิดิโอเกมส์ (เพลง)

"**วิดิโอเกมส์**" () คือซิงเกิลเปิดตัวของ ลานา เดล เรย์ นักร้องแและนักแต่งเพลงชาวอเมริกัน จากสตูดิโออัลบั้มชุดที่สองของเธอ แต่เป็นสตูดิโออัลบั้มชุดแรกภายใต้สังกัดเพลงในชื่อ ''บอร์นทูดาย'' (ค.ศ. 2012) โดยมี โรโบป็อป (Robocop) เป็นโปรดิวเซอร์ เนื้อเพลงถูกเขียนโดยเดล เรย์ และ จัสติน ปาร์กเกอร์ (Justin Parker) เพลงนี้ได้ถูกเผยแพร่ครั้งแรกบนอินเตอร์เน็ตในวันที่ 5 พฤษภาคม ค.ศ. 2011 และต่อมาได้ถูกเผยแพร่ในภายหลังบนอีพีที่มีชื่อว่า ''ลานาเดลเรย์'' เพลงนี้ได้ถูกเผยแพร่อีกครั้งในฐานะซิงเกิลนำของอัลบั้มชุดที่สองของเธอ *บอร์นทูดาย* ในวันที่ 7 ตุลาคม ค.ศ. 2011 ผ่านค่ายเพลง อินเตอร์สโคป โดย "วิดิโอเกมส์" เป็นเพลงแนวบาโรกป็อป, ดรีมป็อป และดาวน์เทมโปบัลลาด ซึ่งเล่าเรื่องราวของตัวละครหลักที่ถูกละเลยโดยคนรักของเธอ แต่ไม่ว่าจะอย่างไรก็ตามเธอก็ยังคงเลือกที่จะรักเขาต่อไปอยู่ดี

## อ้างอิง

หมวดหมู่:เพลงในปี พ.ศ. 2554
หมวดหมู่:เพลงของลานา เดล เรย์
แพ ฮย็อน-ซ็อง

**แพ ฮย็อน-ซ็อง** (; เกิด 3 พฤษภาคม ค.ศ. 1999) เป็นนักแสดงชาวเกาหลีใต้ภายใต้สังกัด Awesome ENT เขาแสดงในเว็บซีรีส์เกาหลีเรื่อง *[[Love Playlist]]* ซีรีส์โทรทัศน์เรื่อง *[[Extraordinary You]]* (2019) และ *[[Our Blues]]* (2022)

## ผลงานการแสดง
### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
*Bae Hyun-sung at Awesome ENT 
* 
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2542
ซัมเมอร์ไทม์แซดเนส

"**ซัมเมอร์ไทม์แซดเนส**" () เป็นเพลงของ ลานา เดล เรย์ นักร้องและนักแต่งเพลงชาวอเมริกัน จากสตูดิโออัลบั้มชุดที่สองของเธอ*[[บอร์นทูดาย (อัลบั้ม)|บอร์นทูดาย]]* (ค.ศ. 2012) เป็นเพลงแนวบัลลาดป็อป ที่วางจำหน่ายในวันที่ 22 มิถุนายน ค.ศ. 2012 โดยค่ายเพลงอินเตอร์สโคปในฐานะซิงเกิลที่สี่จากอัลบั้ม ช่วงฤดูใบไม้ผลิปี ค.ศ. 2013 เพลง "ซัมเมอร์ไทม์แซดเนส" ขึ้นอันดับหนึ่งในประเทศโปแลนด์, ยูเครน และอาร์เมเนีย และติดสิบอันดับในหลาย ๆ ประเทศทั่วยุโรป อาทิ ออสเตรีย, บัลแกเรีย, เยอรมนี, กรีซ, ลักเซมเบิร์ก และสวิตเซอร์แลนด์  รีมิกซ์ของเพลง "ซัมเมอร์ไทม์แซดเนส" ในฉบับดนตรีแทร็ปและเฮาส์ เป็นตัวช่วยให้เดล เรย์มีผลงานเข้าสู่ชาร์ต ฮอตแดนซ์คลับเพลย์ ซึ่งเป็นจุดเริ่มต้นที่ทำให้เธอได้รับความนิยมในระดับพอประมาณ และร่วมกันกับการติดอันดับบนชาร์ตเพลง Dance/Mix Show Airplay ที่ทำให้เดล เรย์มีเพลงอันดับหนึ่งบนชาร์ตเพลงในประเทศสหรัฐอเมริกาเป็นครั้งแรก เมื่อเดือนสิงหาคม ค.ศ. 2013

## อ้างอิง

หมวดหมู่:เพลงของลานา เดล เรย์
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2555
กรมวิชาการเกษตร

**กรมวิชาการเกษตร** เป็นส่วนราชการระดับกรม ในสังกัดกระทรวงเกษตรและสหกรณ์ จัดตั้งขึ้นเมื่อปี พ.ศ. 2515 เพื่อการศึกษา วิจัยและพัฒนาพืช เครื่องจักรกลการเกษตร และปัจจัยการผลิต ถ่ายทอดเทคโนโลยีการผลิตพืชสู่กลุ่มเป้าหมายทั้งภาครัฐ เอกชน และเกษตรกร

## ประวัติ
กรมวิชาการเกษตรได้รับการสถาปนาขึ้นเป็นหน่วยงานหนึ่งในสังกัดกระทรวงเกษตรและสหกรณ์เมื่อวันที่ 1 ตุลาคม พ.ศ. 2515 โดยก่อนที่จะมาเป็นกรมวิชาการเกษตรในปัจจุบัน ได้มีการก่อตั้งหน่วยงานต่างๆ ที่เกี่ยวข้อง ตั้งแต่วันที่ 30 กันยายน พ.ศ. 2446 จัดตั้งกรมช่างไหมขึ้นในกระทรวงเกษตราธิการ ซึ่งถือเป็นการกำเนิดงานด้านวิชาการเกษตร จนกระทั่งในปี 2515 ได้มีการรวม "กรมการข้าว" กับ "กรมกสิกรรม" เพื่อสถาปนาเป็น กรมวิชาการเกษตร

### การจัดงานมหกรรมพืชสวนโลก
กรมวิชาการเกษตร ได้รับมอบหมายให้เป็นหน่วยงานผู้รับผิดชอบการจัดงาน **มหกรรมพืชสวนโลกเฉลิมพระเกียรติฯ ราชพฤกษ์ 2549** () หรือเรียกย่อๆว่า **ราชพฤกษ์ 2549** เป็นงานมหกรรมจัดแสดงด้านพืชสวนกลางแจ้ง จัดขึ้นระหว่างวันที่ 1 พฤศจิกายน 2549 – 28 กุมภาพันธ์ 2550 ณ ศูนย์วิจัยเกษตรหลวงเชียงใหม่ ตำบลแม่เหียะ อำเภอเมืองเชียงใหม่ จังหวัดเชียงใหม่ โดยใช้งบประมาณทั้งสิ้น 2,404 ล้านบาท จัดขึ้นในนามของรัฐบาลไทย และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS)  และการรับรองมาตรฐานมหกรรมระดับโลก ระดับ A1 (มาตรฐานมหกรรมขั้นสูงสุด) การจัดงานจากสมาคมพืชสวนระหว่างประเทศ (AIPH) และสำนักงานมหกรรมโลก (BIE) โดยประเทศไทยนับเป็นประเทศที่สามในทวีปเอเชีย ที่ได้รับรองการจัดงานมหกรรมระดับโลกจาก BIE ต่อจากจีน และญี่ปุ่น

และได้รับมอบหมายให้จัดงานมหกรรมพืชสวนโลกเฉลิมพระเกียรติฯ ราชพฤกษ์ 2554 อีกครั้งหนึ่ง

## หน่วยงานในสังกัด
การแบ่งส่วนราชการกรมวิชาการเกษตร มีดังนี้
# สํานักงานเลขานุการกรม
# กองคุ้มครองพันธุ์พืช
# กองควบคุมพืชและวัสดุการเกษตร
# กองบริหารการคลัง
# กองบริหารทรัพยากรบุคคล
# กองพัฒนาระบบและรับรองมาตรฐานสินค้าพืช
# กองยุทธศาสตร์และแผนงาน
# กองวิจัยพัฒนาการอารักขาพืช
# กองวิจัยพัฒนาเทคโนโลยีชีวภาพ
# กองวิจัยพัฒนาปัจจัยการผลิตทางการเกษตร
# กองวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร
# ศูนย์เทคโนโลยีสารสนเทศและการสื่อสาร
# สถาบันวิจัยเกษตรวิศวกรรม
# สถาบันวิจัยพืชไร่และพืชทดแทนพลังงาน
# สถาบันวิจัยพืชสวน

### หน่วยงานจัดตั้งภายใน
# สำนักนิติการ
# กองประสานงานโครงการพระราชดำริ
# กองการยาง
# กองวิจัยพัฒนาเมล็ดพันธุ์พืช
# กองวิจัยพัฒนาพืชเศรษฐกิจใหม่และการจัดการแก๊สเรือนกระจกสำหรับภาคเกษตร

### หน่วยงานส่วนกลางที่ตั้งอยู่ในภูมิภาค
* สํานักงานวิจัยและพัฒนาการเกษตร เขตที่ 1-8
** ศูนย์วิจัยและพัฒนาการเกษตรจังหวัด 54 ศูนย์
* ด่านตรวจพืช 48 ด่าน
* ศูนย์ควบคุมยาง 6 ศูนย์
* ศูนย์วิจัยพัฒนาปัจจัยการผลิตทางการเกษตรขอนแก่น
* ศูนย์วิจัยพืชไร่ 10 ศูนย์
* ศูนย์วิจัยพืชสวน 10 ศูนย์
* ศูนย์วิจัยเกษตรวิศวกรรม 4 ศูนย์
* ศูนย์วิจัยและพัฒนาเมล็ดพันธุ์พืช 5 ศูนย์

## อ้างอิง

## แหล่งข้อมูลอื่น
* เว็บไซต์กรมวิชาการเกษตร

วิชาการเกษตร
หมวดหมู่:หน่วยงานภาครัฐที่ก่อตั้งในปี พ.ศ. 2515
หมวดหมู่:หน่วยงานของรัฐบาลไทยในเขตจตุจักร
วิชาการเกษตร
เขากัง

thumb|ถ้ำพระพุทธรูปในเขากัง
**เขากัง** เป็นภูเขาหินปูนขนาดเล็กสูงประมาณ 50 เมตร ตั้งอยู่ภายในโรงพยาบาลพัทลุง ตำบลคูหาสวรรค์ อำเภอเมืองพัทลุง จังหวัดพัทลุง ชื่อ *เขากัง* เป็นตำนานท้องถิ่นภาคใต้แปลว่า "เกะกะไม่เรียบร้อย" หมายถึง พวกนักเลงหัวไม้หรือพวกพาลเกเร มาจากตำนานเขาอกทะลุว่านางบุปผามีลูกชายคนหนึ่ง ชื่อว่า นายซังกั้ง เมื่อตายแล้วกลายเป็นเขาซั้งกั้ง แต่ชาวพัทลุงนิยมเรียกสั้น ๆ ว่า "เขากัง"

ก่อน พ.ศ. 2499 บริเวณเขากังเป็นป่าช้าผีดิบ ต่อมาบริเวณดังกล่าวเป็นที่ตั้งโรงพยาบาลประจำจังหวัดและศาลจังหวัด กรมศิลปากรได้ประกาศขึ้นทะเบียนเป็นโบราณสถานเมื่อ พ.ศ. 2478

เขากังมีถ้ำพระอยู่ทางทิศใต้ของเขา ลักษณะเป็นเพิงผา บริเวณหน้าถ้ำมีศาลาพักร้อนสร้างด้วยไม้ 1 หลัง จากศาลามีบันไดขึ้นสู่เพิงผาหิน ด้านหน้ามีปืนใหญ่ 2 กระบอก เดิมเข้าใจว่ามี 4 กระบอก เพราะว่ายังมีรอยฐานปืนใหญ่อีก 2 แห่ง แต่ไม่มีตัวปืน ด้านขวาของปากถ้ำมีพระพุทธรูปปางมารวิชัย ฝีมือนายแจ้ง  พรหมคีรี สร้างไว้เมื่อ พ.ศ. 2469 ด้านซ้ายมือของปากถ้ำเดิมเป็นที่ตั้งศาลเทพารักษ์หรือเจ้าเขา ซึ่งคนทั่วไปเข้าใจผิดว่าเป็นอนุสาวรีย์ของดำหัวแพร ขุนโจรแห่งเมืองพัทลุงในอดีต ปัจจุบันไม่มีแล้ว ภายในถ้ำมีพระพุทธรูปจำหลักไม้ 7 องค์ ศิลปะรัตนโกสินทร์ ฝีมือช่างพื้นบ้าน ลักษณะไม่สวยงามเท่าที่ควร ที่ผนังถ้ำปั้นเป็นรูปหัวงูโผล่จากซอกหอน ชาวบ้านนับถือ เรียกว่า "ทวดเขากัง"

## อ้างอิง

หมวดหมู่:อำเภอเมืองพัทลุง 
หมวดหมู่:โบราณสถานในจังหวัดพัทลุง
หมวดหมู่:ภูเขาในประเทศไทย
หมวดหมู่:ภูมิศาสตร์ของจังหวัดพัทลุง
ชาวมากอนเด

**มากอนเด** (อักษรโรมัน: Makonde หรือ Maconde) เป็นกลุ่มชาติพันธุ์ในแทนซาเนียตะวันออกเฉียงใต้, โมซัมบิกเหนือ และเคนยา มีวิวัฒนาการทางสัฒนธรรมขึ้นในที่ราบสูงมูเวดาในโมซัมบิก ปัจจุบันอาศ้ยกระจายอยู่ในแทนซาเนียและโมซัมบิก และมีจำนวนน้อยอยู่ในเคนยา ประชากรของมากอนเดในแทนซาเนียประมาณเมื่อปี 2001 อยู่ที่ คน 1,140,000 ส่วนสำมะโนปี 1997 ของโมซัมบิกระบุจำนวนชาวมากอนเดอยู่ที่  233,358 คน รวมทั้งสองประเทศราว 1,373,358 กลุ่มชาติพันธุ์นี้ถูกแบ่งโดยคร่าว ๆ จากแม่น้ำรูวูมา กลุ่มในแทนซาเนียจะเรียกว่า มากอนเด (Makonde) ส่วนกลุ่มในโมซัมบิกจะเรียกว่า มากอนเด (สะกดเป็น Maconde) สองกลุ่มนี้ได้พัฒนาภาษาที่แตกต่างกันแต่ยังคงมีวัฒนธรรมและจุดเริ่มต้นร่วมกันอยู่

ศิลปะมากอนเดซึ่งโดยธรรมเนียมประกอบด้วยไม้แกะสลักเพื่อใช้สอยในครัวเรือน เป็นตุ๊กตา รูปสลัก หรือหน้ากากในพิธีกรรม นับตั้งแต่หลังทศวรรษ 1930s มาได้กลายมาเป็นส่วนสำคัญของศิลปะร่วมสมัยในแอฟริกา โดยมีศิลปินคนสำคัญในระดับนานาชาติเช่นจอร์จ ลีลังงา ในยุคของขบวนการปฏิวัติ FRELIMO ขบวนการได้รับเงินสนับสนุนบางส่วนจากการค้าขายงานแกะสลักไม้ของชาวมากอนเด และชาวมากอนเดยังกลายมาเป็นกระดูกสันหลังของขบวนการ ชาวมากอนเดในโมซัมบิกมีบทบาทมากในการต้นาทานเจ้าอาณานิคมโปรตุเกส และในปัจจุบันยังคงเป็นกลุ่มที่ทรงอิทธิพลในการเมืองของโมซัมบิก

## อ้างอิง

## แหล่งข้อมูลอื่น
*

หมวดหมู่:กลุ่มชาติพันธุ์ในประเทศแทนซาเนีย
หมวดหมู่:กลุ่มชาติพันธุ์ในประเทศโมซัมบิก
หมวดหมู่:กลุ่มชาติพันธุ์ในประเทศเคนยา
ชาวมระหม่า

**มระหม่า** () หริอ **มรันมะ** เป็นกลุ่มชาติพันธุ์ที่มีขนาดใหญ่เป็นอันดับที่สองของเขตเนินเขาจิตตะกอง ประเทศบังกลาเทศ ส่วนใหญ่ตั้งถิ่นฐานอยู่ที่อำเภอพานทรพาน อำเภอขาคฬาฉฬี อำเภอรางคามาฏี ซึ่งตั้งอยู่ในภาคจิตตะกอง ทั้งยังพบชาวมระหม่าตั้งถิ่นฐานที่อำเภอคอกส์บาซาร์ ภาคจิตตะกอง และอำเภอปฏุยาขาลี ภาคบอรีชัล ในประเทศอินเดียมีชุมชนชาวมระหม่าขนาดใหญ่ที่รัฐตริปุระ และในประเทศพม่าพบชาวมระหม่าที่รัฐยะไข่ ถือเป็นหนึ่งใน 135 ชาติพันธุ์ที่รัฐบาลพม่าให้การยอมรับ

บรรพบุรุษของชาวมระหม่า คือชาวยะไข่ที่ตั้งถิ่นฐานในแถบชายฝั่งทะเลจิตตะกองเรื่อยไปจนถึงเทือกเขาอาระกัน (ปัจจุบันคือรัฐยะไข่ ประเทศพม่า) ในช่วงคริสต์ศตวรรษที่ 15-16 ชาวยะไข่มีชื่อเสียงจากการเป็นโจรสลัดร่วมกับพวกโปรตุเกส โดยออกโจรกรรมทั่วไปในแถบอ่าวเบงกอล กระทั่งคริสต์ศตวรรษที่ 18-18 มีชาวยะไข่อพยพออกจากมาตุภูมิไปตั้งถิ่นฐานบริเวณเขตเนินเขาจิตตะกอง ซึ่งตรงกับเหตุการณ์ที่อาณาจักรมเยาะอู้เข้ายึดเมืองจิตตะกองได้สำเร็จ แต่จากการศึกษาด้านพันธุศาสตร์พบว่าชาวมระหม่ามีแฮปโลกรุปฝ่ายมารดาเชื้อสายอินเดียความถี่สูง มีเชื้อสายเอเชียตะวันออกความถี่ต่ำ อีกทั้งยังมีความหลากหลายทางสายเลือดค่อนข้างสูงเมื่อเปรียบเทียบกับชาวตริปุระและชาวจักมา อันแสดงให้เห็นว่าชาวมระหม่าอาศัยอยู่ภูมิภาคนี้มายาวนาน หลังประเทศบังกลาเทศได้รับเอกราชใน พ.ศ. 2514 ชาวเบงกอลมุสลิมกลุ่มใหญ่อพยพเข้าไปตั้งถิ่นฐานบริเวณเขตเนินเขาจิตตะกอง ทำให้ชนพื้นเมืองเหล่านี้ต้องกลายเป็นชนกลุ่มน้อยไปโดยปริยาย

## อ้างอิง

หมวดหมู่:ชาวมระหม่า
หมวดหมู่:กลุ่มชาติพันธุ์ในประเทศบังกลาเทศ
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ในประเทศอินเดีย
หมวดหมู่:ชุมชนชาวพุทธในประเทศบังกลาเทศ
หมวดหมู่:ชุมชนชาวพุทธในประเทศพม่า
หมวดหมู่:ชุมชนชาวพุทธในประเทศอินเดีย
ภาษามากอนเด

**มากอนเด** (อักษรโรมัน: Makonde) หรือ **กีมากอนเด** (อักษรโรมัน: Kimakonde) เป็นภาษาที่พูดโดยกลุ่มชาวมากอนเด กลุ่มชาติพันธุ์ในแทนซาเนียตะวันออกเฉียงใต้และโมซัมบิกเหนือ มากอนเดเป็นภาษาบันตู ใกล้ชิดกับภาษายาโอ ส่วนภาษามะเตมบเว (Matembwe) และ มะบีฮา (Maviha) เป็นสำเนียงของภาษามากอนเดที่แตกต่างออกไปและอาจไม่ถือว่าเป็นภาษามากอนเด

โรคชิคุนกุนยาซึ่งมีรายงานครั้งแรกในที่ราบสูงมากอนเด มาจากรากคำกริยาในภาษามากอนเด *kungunyala* (แปลว่า "ที่ซึ่งงอขึ้น", "ถูกควบคุม," หรือ "เดินตัวงอ") กระนั้นชื่อนี้มักถูกเข้าใจผิดว่าได้มาจากภาษาสวาฮิลี

## อ้างอิง

หมวดหมู่:ภาษาบันตู
จิตรกรรมสุนทรี

**จิตรกรรมสุนทรี** ( หรือ Sundari images; ; *สุนฺทรี จิตฺร*) เป็นรูปแบบหนึ่งของพินอัปหรือศิลปะเย้ายวนที่เป็นที่นิยมในกัลกัตตาสมัยศตวรรษที่ 19 ส่วนใหญ่วางจำหน่ายในรูปภาพพิมพ์ จิตรกรรมสุนทรีแสดงภาพของสตรี โดยเฉพาะสตรีชนชั้นใหม่ที่เป็นหม้ายและมาประกอบอาชีพค้ากามเพื่อเอาชีวิตรอด และเป็นอ้างอิงอันมีค่าสำหรับการทำความเข้าใจที่ทางของสตรีในสังคมที่กำลังอยู่ในช่วงเปลี่ยนผ่านครั้งใหญ่

สุนทรีแปลว่า 'สตรีโฉมงาม' และสุนทรีแต่ละชิ้นมีลักษณะเฉพาะของตน เช่น เล่นตาบลา, เตรียมปาน, ปรับสายไวโอลิน หรือแสดงท่าทางเย้ายวนคู่กับดอกกุหลาบ ภาพเขียนสุนทรีแสดงภาพสตรีชาวเบงกอลในศตวรรษที่ 19 ที่เป็นหม้ายและเป็นนางโลม ภาพเขียนเหล่านี้ยังแสดงถึงความเห็นต่อปรากฏการณ์ทางสังคมที่ใหญ่กว่าที่สตรีเป็นหม้ายต้องถูกบังคับให้ค้าประเวณี ซึ่งพบได้มากในเบงกอลยุคศตวรรษที่ 19-20 หลังการสั่งยกเลิกพิธี *[[Sati (practice)|สตี]]*

## อ้างอิง

หมวดหมู่:ศิลปะอินเดีย
สุนทรี
หมวดหมู่:โกลกาตา
เกคิโซเซ็นไต คาร์เรนเจอร์ VS โอเรนเจอร์

**เกคิโซเซ็นไต คาร์เรนเจอร์ VS โอเรนเจอร์** () วางจำหน่ายเมื่อวันที่ 14 มีนาคม ค.ศ. 1997 ความยาว 47 นาที 

## ภาพรวม
เป็นออริจินอลวิดีโอจากละครชุดโทรทัศน์ *[[ขบวนการรถซึ่ง คาร์เรนเจอร์]]* จาก ซูเปอร์เซ็นไตซีรีส์ และเป็นผลงานเรื่องที่ 2 ของ ซูเปอร์เซ็นไต OV ซีรีส์ หลังจาก โจริคิเซ็นไต โอเรนเจอร์ โอเร VS คาคุเรนเจอร์ ประสบความสำเร็จ เช่นเดียวกับผลงานที่แล้ว ผลงานเรื่องนี้ยังถูกสร้างเป็นผลงานครอสโอเวอร์กับซูเปอร์เซ็นไตซีรีส์เรื่องก่อนหน้าอย่าง ขบวนการพลังมหัศจรรย์ โอเรนเจอร์ โดยมาพร้อมกับฉากหุ่นยนต์จาก 2 เรื่องมาปรากฏตัวเป็นครั้งแรก ในเรื่องนี้อยู่ในช่วงระหว่างเหตุการณ์ทีวีซีรีส์ของคาร์เรนเจอร์ ตั้งแต่ช่วงหลังจากตอนที่ 37 จากการปรากฏตัวของ จักรพรรดิแก๊งซิ่ง เอ็กซอสและก่อนตอนที่ 45 ในช่วงที่ซอนเน็ตกลับบ้าน 

## เนื้อเรื่อง

## ตัวละครจากต้นฉบับ
;SS สตาทันโซ (SSスタタンゾ, สตาสตา สตาทันโซ)
;บาระโมบิล (バラモビル)
;โนริชิรอน โซคัน (ノリシロン-増刊)

## สื่อถูกที่วางจำหน่าย
* รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 14 มีนาคม ค.ศ. 1997 ต่อมาเมื่อวันที่ 21 กรกฏาคม ได้ทำรูปแบบขาย
* รูปแบบแผ่นเลเซอร์ดิสก์ วางจำหน่ายเมื่อวันที่ 21 มีนาคม ค.ศ. 1997
* รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
เด็นจิเซ็นไต เมกะเรนเจอร์ VS คาร์เรนเจอร์

***เด็นจิเซ็นไต เมกะเรนเจอร์ VS คาร์เรนเจอร์*** () เป็นออริจินอลวิดีโอจาก ขบวนการแม่เหล็กไฟฟ้า เมกะเรนเจอร์ วางจำหน่ายเมื่อวันที่ 13 มีนาคม ค.ศ. 1998 ความยาว 47 นาที

## ภาพรวม
เป็นออริจินอลวิดีโอจากละครชุดโทรทัศน์ *[[ขบวนการแม่เหล็กไฟฟ้า เมกะเรนเจอร์]]* จาก ซูเปอร์เซ็นไตซีรีส์ และเป็นผลงานเรื่องที่ 3 ของ ซูเปอร์เซ็นไต OV ซีรีส์ สำหรับเรื่องนี้อยู่ในช่วงระหว่างเนื้อหาทีวีซีรีส์ของเมกะเรนเจอร์ หลังจากตอนที่ 46 จากเหตุการณ์ในช่วงใกล้จบการศึกษาในชั้นมัธยมปลายปีที่ 3 และก่อนตอนที่ 49 จากเหตุการณ์เผยตัวจริงของเมกะเรนเจอร์

ในส่วนเนื้อหาของเรื่องนี้ เน้นไปที่การต่อสู้เพื่อปกป้องภูติอวกาศ พิค็อตซึ่งถือกุญแจหลักของเรื่องและฉากถ่ายภาพหมู่สำหรับอัลบั้มจบการศึกษาของเคนตะและเพื่อนในฐานะเมกะเรนเจอร์ทั้ง 5 ทั้งนี้ ยังมีการเล่าชีวิตตั้งแต่ช่วงวัยเรียนของนักเรียนมัธยมปลายของเมกะเรนเจอร์ และ ชีวิตของพนักงานเงินเดือนของคาร์เรนเจอร์ นอกจากนี้ ในเรื่องได้มีการเพิ่ม เมกะเทคเตอร์ อุปกรณ์ใหม่ของเมกะเรนเจอร์ที่ปรากฏเฉพาะในเรื่อง ซึ่งเป็นครั้งแรกที่เพิ่มองค์ประกอบใหม่ของออริจินอลวิดีโอ

## เนื้อเรื่อง

## ตัวละครจากต้นฉบับ
;ภูติอวกาศ พิค็อต (宇宙妖精ピコット)
;คานิเนจิเลอร์ (カニネジラー)
;นักซิ่งอวกาศ เฮลเมโด (宇宙暴走族ヘルメドー)
;กองทัพไซโคเนจิเลอร์ที่คืนชีพ (再生サイコネジラー軍団)

## พลังการต่อสู้
;เมกะเทคเตอร์ (メガテクター)
:ชุดเกราะของเมกะเรนเจอร์ เกิดจากคำขอพรของเคนตะที่ต้องการ พลังใหม่เพื่อต่อกรกับศัตรูที่แข็งแกร่งยิ่งขึ้น ทำให้พิค็อตผู้รับคำขอพรเรียกใช้พลังนี้ขึ้นมา ตัวชุดเกราะเป็นสีทอง ประดับทั้งส่วน ลำตัว, ไหล่, ข้อมือ และมือ นอกจากนี้ทักษะความสามารถต่างๆ ทั้งพลัง, ความเร็ว และการกระโดด ได้เพิ่มพลังให้แข็งแกร่งยิ่งขึ้น
;กระสุนมาร์คกิ้ง (マーキング弾)
:กระสุนที่ยิงจากเมกะสลิง มีฟังก์ชั่นติดตามคู่ต่อสู้ที่สะกดรอยตาม

## สื่อถูกที่วางจำหน่าย
* รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 13 มีนาคม ค.ศ. 1998 ต่อมาเมื่อวันที่ 21 กรกฏาคม ได้ทำรูปแบบขาย
* รูปแบบแผ่นเลเซอร์ดิสก์ วางจำหน่ายเมื่อวันที่ 21 มีนาคม ค.ศ. 1998
* รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
เซย์จูเซ็นไต กิงกะแมน VS เมกะเรนเจอร์

**เซย์จูเซ็นไต กิงกะแมน VS เมกะเรนเจอร์** () เป็นออริจินอลวิดีโอจาก ขบวนการคอสมิค กิงกะแมน วางจำหน่ายเมื่อวันที่ 12 มีนาคม ค.ศ. 1999 ความยาว 44 นาที

## ภาพรวม
เป็นออริจินอลวิดีโอจากละครชุดโทรทัศน์ ขบวนการคอสมิค กิงกะแมน และเป็นผลงานเรื่องที่ 4 ของ  ซูเปอร์เซ็นไต วีซินีม่า โดยเรื่องนี้ได้เปลี่ยนชื่อจาก ซูเปอร์เซ็นไต OV ซีรีส์ เป็น ซูเปอร์เซ็นไต วีซินีม่า พร้อมทั้งมีโลโก้ประจำผลงานบนปกสื่อ

สำหรับ VS ซีรีส์ เฉพาะเรื่องนี้เป็นเรื่องราวในเหตุการณ์ภายหลังของทั้ง 2 ขบวนการ ทั้งฝั่งเมกะเรนเจอร์ ที่เล่าเหตุการณ์หลังตอนสุดท้าย ในช่วงที่เคนตะและเพื่อนๆ ได้จบการศึกษาจากโรงเรียนมัธยม และกำลังเดินไปตามเส้นทางของแต่ละคน ส่วนฝั่งกิงกะแมนได้ถูกตั้งเหตุการณ์หลังจากตอนจบของเนื้อเรื่องหลักของทีวีซีรีส์ โดยพวกเรียวมะกำลังใช้ชีวิตอย่างสงบสุขในป่ากิงกะ อย่างไรก็ตาม เนื่องจากการถ่ายทำเกิดขึ้นในช่วงฤดูใบไม้ร่วง ฉากบางอย่างจากตอนสุดท้ายของกิงกะแมน เช่น ลักษณะของจอมมารอสูรและการเพิ่มความแข็งแกร่งของจูเกคิโบจะไม่สะท้อนกลับ โดยผู้เขียนบท อาราคาวะ โทชิฮิสะ ได้บอกว่าต้องเขียนเรื่องราวรายวันหลังจากเนื้อหาในตอนสุดท้ายของทีวีซีรีส์ ซึ่งยังไม่ได้รับการตัดสินใจ ส่วนผู้กำกับ นากาอิชิ ทาคาโอะ แนะนำให้อาราคาวะ "คิดถึงตอนสุดท้ายเป็นตอนสุดท้าย" และบอกอาราคาวะว่าสามารถทำได้โดยไม่ต้องรอ

## เนื้อเรื่อง

## ตัวละครจากต้นฉบับ
### โจรสลัดอวกาศ บารูบัน
;กัปตันเกรกอริ (グレゴリ艦長)
:กัปตันคนใหม่ของบารูบัน เป็นพี่เขยของกัปตันเซฮับ ในอดีตเมื่อ 5 พันปีก่อนเขาเป็นโจรสลัดอวกาศเพียงคนเดียวที่ออกอาละวาดในอวกาศและมีนิสัยโหดร้าย โดยกิงกะแมนรุ่นแรกได้ผนึกพร้อมกับเหล่าสัตว์เทวะ ทำให้ถูกผนึกขังในอวกาศ จนเวลาปัจจุบันฮิซุมินะได้มาปลดผนึกพร้อมร่วมมือวางแผนชุบชีวิตกองทัพโจรสลัดอวกาศ บารูบันที่เพิ่งล่มสลายไป
;ฮิซุมินะ (ヒズミナ)
:หุ่นแอนดรอยด์อีกตัวของเนจิเรเซีย มีรูปร่างเหมือนกับชิโบเรนะ แต่ชุดเป็นสีชมพู ถูกสร้างและส่งในเหตุการณ์ศึกสุดท้ายจากการต่อสู้ระหว่างแกรนเนจิรอสที่ด็อกเตอร์ฮิเนเลอร์ขับและเมกะวอยเจอร์ที่เมกะเรดขับ โดยบิบิเดบิได้ใช้พลังเฮือกสุดท้ายด้วยการส่งฮิซุมินะไปยังมิติอวกาศจนสูญสลายไป ทำให้ฮิซุมินะได้พบกับกัปตันเกรกอริแบบบังเอิญในอวกาศและร่วมมือกันวางแผนพิธีกรรมการฟื้นคืนชีพกองทัพบารูบันของเซฮับ โดยเล็งเป้าหมายไปที่กิงกะเบรช แต่ว่ากลับทรยศเพราะต้องการที่ฟื้นคืนชีพกองทัพที่เกี่ยวข้องกับเนจิเรเซีย โดยขโมยดาบที่จำเป็นสำหรับพิธีกรรมในช่วงที่เกรกอริใช้คาถาคืนชีพ แต่ซันแบชได้ยิงปืนและเชลินด้า ฉวยโอกาสและฟันใส่หน้าจนเอาดาบคืน
;จอมมารอสูร เจลมาดิกซ์ (魔獣ゲルマディクス)
:ปีศาจยักษ์ที่มีลักษณะคล้ายกับไดทานิคส์ แต่ร่างกายเป็นสีแดง โดยถูกติดกับ **ป้อมปราการจอมมารอสูร เจลมาดิกซ์** (魔獣要塞ゲルマディック)
;มาจินที่คืนชีพ (復活魔人)

## ไอเท็มต้นฉบับ
;เครื่องขยายเสียงเอิร์ธ (アース増幅装置)

## สื่อถูกที่วางจำหน่าย
* รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 13 มีนาคม ค.ศ. 1999 ต่อมาเมื่อวันที่ 21 มิถุนายน ได้ทำรูปแบบขาย
* รูปแบบแผ่นเลเซอร์ดิสก์ วางจำหน่ายเมื่อวันที่ 20 มีนาคม ค.ศ. 1999
* รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

## อ้างอิง
### หมายเหตุ

### ข้อมูลที่มา

ก
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดตราด]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดตราดทั้งจังหวัด

## ดูเพิ่ม
* จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

ตราด
หมวดหมู่:การเลือกตั้งในจังหวัดตราด
มอยเซส ไกเซโด

**มอยเซส อิซาอัก ไกเซโด โกโรโซ** (; เกิด 2 พฤศจิกายน ค.ศ. 2001) เป็นนักฟุตบอลชาวเอกวาดอร์​ ปัจจุบันเล่นในตำแหน่งกองกลางตัวรับ ให้แก่เชลซี ในพรีเมียร์ลีก และทีมชาติเอกวาดอร์

## ระดับสโมสร
### เชลซี
ไกเซโดย้ายไปร่วมทีมเชลซีเมื่อวันจันทร์ที่ 14 สิงหาคม 2023 โดยเซ็นสัญญา 8 ปี พร้อมกับออปชั่นขยายสัญญาได้อีก 1 ปี แม้ว่าค่าตัวจะไม่เปิดเผยอย่างเป็นทางการ แต่ก็มีรายงานว่ามีมูลค่าเริ่มต้น 100 ล้านปอนด์ บวกส่วนเสริมอีก 15 ล้านปอนด์

## อ้างอิง

## แหล่งข้อมูลอื่น
* 
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเอกวาดอร์
หมวดหมู่:นักฟุตบอลทีมชาติเอกวาดอร์
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่

***คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่*** () เป็นออริจินอลวิดีโอจาก ขบวนการกู้ภัย โกโกไฟว์ และเป็นผลงานเรื่องที่ 5 ของ ซูเปอร์เซ็นไต วีซินีม่า วางจำหน่ายและเผยแพร่เมื่อวันที่ 9 กรกฎาคม ค.ศ. 1999

## ภาพรวม
เป็น V ซินีม่า เรื่องแรกที่เป็นผลงานเรื่องเดี่ยวที่ไม่ได้ร่วมแสดงกับเรื่องก่อนหน้าและเป็นเนื้อหาดั้งเดิมที่สร้างแยกจากทีวีซีรีส์หลัก อย่างไรก็ตามเมื่อช่วงไม่กี่ปีที่ผ่านมาเรื่องนี้ถูกนับเป็นส่วนซีรีส์ VS เนื่องจากได้แสดงให้เห็นการต่อสู้ร่วมกันระหว่างโกโกไฟว์และตัวละครใหม่ของเรื่องนี้อย่างจี๊ด และ จี๊ดเจน และเนื่องจากอัตราการหมุนเวียนของ V ซินีม่า อยู่ในเกณฑ์ดีจนถึงปีที่แล้ว ปีนี้จึงมีการผลิต V ซินีม่า ถึง 2 เรื่อง ซึ่งหนึ่งในนั้นทุ่มเทให้กับผลงานเรื่องใหม่ของโกโกไฟว์เพียงอย่างเดียว

หนึ่งในคอนเซปต์ของเรื่องนี้คือ "ให้ฮายาเซะ เคียวโกะแปลงร่าง" และ ฮายาเซะ เคียวโกะ ที่รับบทโดย มิยามุระ ยูโกะ จะแปลงร่างเป็นนักรบคนที่ 6 "จี๊ดเจน" ที่ปรากฏตัวเฉพาะในเรื่องนี้เท่านั้น โดยมิยามุระเธอเป็นแฟนตัวยงของซูเปอร์เซ็นไต และแม้ว่าเธอเคยมีประสบการณ์ในฝึกการแสดงที่ JAC มาก่อน แต่สภาพแวดล้อมก็เข้าที่เข้าทางกับเธอ แต่เนื่องจากฉากที่เป็นไปไม่ได้ที่จะทำให้เธามีบทบาทในฐานะนักรบคนใหม่ในทีวีซีรีส์ ดังนั้นโอกาสจึงถูกสร้างขึ้นสำหรับผลงานเรื่องใหม่ที่เหมือนโลกคู่ขนาน 

## เนื้อเรื่อง

## ตัวละครจากต้นฉบับ
;นักล่ามารอสูร จี๊ด (獣魔ハンター・ジーク, จูมะฮันเตอร์ จี๊ด)
:;นักรบชุดเกราะจี๊ด (装甲ジーク, โซโคจี๊ด)
:ร่างแปลงของจี๊ดที่ใช้คริสตัลสีเขียวในการเรียกชุดเกราะจี๊ดเทคเตอร์สีทองในการแปลงร่าง อาวุธประจำตัวประกอบไปด้วย จี๊ดช็อต ปืนพกประจำตัว, จี๊ดบลาสเตอร์ ปืนบาซูก้าประจำตัว, จี๊ดซอร์ด ดาบประจำตัว
;จี๊ดเจน (ジークジェンヌ)
:ร่างแปลงของฮายาเซะ เคียวโกะที่ได้รับพลังคริสตัลสีเขียว ทำให้สามารถใข้พลังชุดเกราะจี๊ดเทคเตอร์ได้
;จอมมารอสูร โกลมัวร์ (獣魔王ゴルモア, จูมะโอ โกลมัวร์)

## สื่อถูกที่วางจำหน่าย
* รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 9 กรกฎาคม ค.ศ. 1999 ต่อมาเมื่อวันที่ 21 พฤศจิกายน ได้ทำรูปแบบขาย
* รูปแบบแผ่นเลเซอร์ดิสก์ วางจำหน่ายเมื่อวันที่ 21 กรกฎาคม ค.ศ. 1999
* รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
ฮันนีมูน (อัลบั้ม)

"***ฮันนีมูน***" " () คือสตูดิโออัลบั้มลำดับที่สี่ของนักร้องและนักแต่งเพลงชาวอเมริกัน ลานา เดล เรย์ เปิดตัวในวันที่ 18 กันยายน ค.ศ. 2015 ผ่านค่ายโพลีดอร์และอินเตอร์สโคป ผลิตโดยเดล เรย์ควบคู่กับนักโปรดิวเซอร์เพลงคู่บุญของเธอ ริก โนเวลส์ และ คีรอน เมนซีส อัลบั้มนี้มีการเปลี่ยนแปลงออกมาจากการใช้เสียงกีตาร์ที่มากขึ้นในอัลบั้มก่อนหน้านี้ ''อัลตราไวโอเลนซ์'' และกลับมาสู่แนวบาโรกป็อปที่เคยมีในอัลบั้ม''บอร์นทูดาย'' และ''พาราไดซ์'' ในส่วนของเนื้อร้อง อัลบั้มนี้มีสัมผัสของเรื่องราวความรักที่เจ็บปวด ความขุ่นเคือง แรงปรารถนา การหลบหนีจากโลกแห่งความเป็นจริง และความรุนแรง

## รายชื่อเพลง

## อ้างอิง

หมวดหมู่:อัลบั้มเพลงของลานา เดล เรย์
หมวดหมู่:อัลบั้มเพลงในปี พ.ศ. 2558
หมวดหมู่:อัลบั้มเพลงของค่ายอินเตอร์สโคปเรเคิดส์
หมวดหมู่:อัลบั้มเพลงภาษาอังกฤษ
ลัสต์ฟอร์ไลฟ์ (อัลบั้ม)

***ลัสต์ฟอร์ไลฟ์*** () คือสตูดิโออัลบั้มลำดับที่ห้าของนักร้องและนักแต่งเพลงชาวอเมริกัน ลานา เดล เรย์ ออกจำหน่ายในวันที่ 21 กรกฎาคม ค.ศ. 2015 ผ่านค่ายโพลีดอร์และอินเตอร์สโคปทั่วโลก และผ่านค่ายเออร์เบินเรเคิดส์สำหรับการวางจำหน่ายในประเทศเยอรมนี

## อ้างอิง

หมวดหมู่:อัลบั้มเพลงของลานา เดล เรย์
หมวดหมู่:อัลบั้มเพลงของค่ายอินเตอร์สโคปเรเคิดส์
หมวดหมู่:อัลบั้มเพลงในปี พ.ศ. 2560
อี ช็อง-ฮา

**อี ช็อง-ฮา** (; เกิด 23 กุมภาพันธ์ ค.ศ. 1998) เป็นนักแสดงชาวเกาหลีใต้ เขามีชื่อเสียงจากบทบาทในละคร เช่น เรื่อง *[[Rookie Historian Goo Hae-ryung]]*, *[[Run On (TV series)|Run On]]* และ *[[เนเวอร์เดอะเลส: รักนี้ห้ามไม่ได้]]*

## ผลงานการแสดง
### ละครโทรทัศน์

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2541
คิวคิวเซ็นไต โกโกไฟว์ VS กิงกะแมน

***คิวคิวเซ็นไต โกโกไฟว์ VS กิงกะแมน*** () เป็นออริจินอลวิดีโอจาก ขบวนการกู้ภัย โกโกไฟว์ วางจำหน่ายและเผยแพร่เมื่อวันที่ 10 มีนาคม ค.ศ. 2000 ความยาว 43 นาที

## ภาพรวม
เป็นออริจินอลวิดีโอจากละครชุดโทรทัศน์ ขบวนการกู้ภัย โกโกไฟว์ และ ขบวนการคอสมิค กิงกะแมน และเป็นผลงานครอสโอเวอร์เรื่องที่ 6 ของ ซูเปอร์เซ็นไต วีซินีม่า

ในเรื่องนี้ได้มีหุ่นยนต์ยักษ์ที่ปรากฏเฉพาะในตอนพิเศษของออริจินอลวิดีโอ และเรื่องนี้แขกรับเชิญนักรบคนที่ 6 ของขบวนการก็ปรากฏตัวเช่นกัน นอกจากนี้ หลังจากผลงานเรื่องนี้ วิดีโอเพลงเปิดก็เปลี่ยนเป็นฉบับของวีซินีม่า

## เนื้อเรื่อง

## ตัวละครจากต้นฉบับ
;ยามิโอ กิล (闇王ギル)
:ลูกชายคนแรกสุดของแกรนเดียร์ มีธาตุประจำตัวคือธาตุความมืด เป็นพี่ชายคนโตที่แท้จริงของกลุ่มพี่น้องไซม่า แต่กลับถูกทิ้งไปหลังจากช่วงหลังแรกเกิดเพราะมีนิสัยที่โหดร้ายมากเกินไป จึงถูกจับทิ้งไว้ที่เหวนรกแต่กิลสามารถอยู่รอดและได้เป็นราชาจากนรก มาที่โลกเพื่อแผนการเอาเลือดของมนุษย์เพื่อที่จะชุบชีวิตอสูรนรกที่ชั่วร้าย
;ผู้ตายจากความมืด (闇の亡者)
;อสูรความมืด (暗闇獣)

## พลังการต่อสู้
;วิกตอรี่มาร์ส เกราะแสงทางช้างเผือก (超装光ビクトリーマーズ)
:วิกตอรี่มาร์สที่รวบรวมพลังแสงทางช้างเผือกของกิงกะแมน ทำให้มีพลังเพิ่มขึ้นและเพิ่มเกราะหน้าอกและเกราะหมวกเข้าไป อาวุธคือ **โจคิวคิวกิงไกเคน** (超救急銀鎧剣) และเจ็ทแลนซ์
:ท่าไม้ตายคือ **กิงกะดับเบิ้ลแฟลร์** (銀河ダブルフレア)

## สื่อถูกที่วางจำหน่าย
* รูปแบบม้วนวิดีโอVHS ในรูปแบบวิดีโอสำหรับเช่า เปิดให้เช่าเมื่อวันที่ 10 มีนาคม ค.ศ. 2000 ต่อมาเมื่อวันที่ 21 มีนาคม ได้ทำรูปแบบวิดีโอสำหรับขาย
* รูปแบบแผ่นเลเซอร์ดิสก์ วางจำหน่ายเมื่อวันที่ 21 มีนาคม ค.ศ. 2000
* รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016 (Disc 2)
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019 (Disc 3)

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
วัดสุทธาวาส (จังหวัดสิงห์บุรี)

**วัดสุทธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับยา อำเภออินทร์บุรี จังหวัดสิงห์บุรี

วัดสุทธาวาส เดิมชื่อ **วัดใหม่** เป็นวัดเก่าสมัยกรุงศรีอยุธยา ได้สร้างในพื้นที่วัดเก่า ซึ่งเป็นวัดร้าง การสร้างวัดใหม่สังเกตได้จากพระพุทธรูปศิลา ซึ่งเป็นพระประธานในอุโบสถ สร้างเมื่อ พ.ศ. 2403 โดยนายเอม ชาวบางช้าง จังหวัดสมุทรสงคราม ได้อพยพครอบครัวมาตั้งถิ่นฐานในบริเวณใกล้กับวัด และได้พบพระพุทธรูปศิลาขนาดใหญ่ชำรุด อยู่บนเนินดินมีซากเจดีย์ เข้าใจว่าเป็นวัดร้าง จึงบูรณะพระพุทธรูปเพื่อสักการะ ได้รับพระราชทานวิสุงคามสีมาเมื่อ พ.ศ. 2513

สิ่งก่อสร้างสมัยกรุงศรีอยุธยาคือวิหารหลังเก่าซึ่งภายในมีภาพจิตรกรรมฝาผนังเรื่องราวพุทธประวัติพระจุฬามณี วาดด้วยช่างฝีมือชั้นครู เป็นภาพตอนพระพุทธองค์ทรงออกบรรพชา ภาพตอนผจญมาร ภาพตอนพระพุทธองค์ฉันอาหารที่นายจุนทะถวาย ทรงประชวรแล้วเสด็จไปประทับ ณ ต้นรังคู่ เสด็จสู่ปรินิพพาน และภาพเรื่องราวของการถวายพระเพลิง การแจกจ่ายพระอัฐิธาตุแก่เหล่ากษัตริย์และเทวดา ส่วนหน้าบันเป็นภาพบรรจุพระอัฐิธาตุของพระพุทธเจ้าลอยในน้ำแต่มีสภาพเลือนลาง ปูชนียวัตถุมีพระประธานประจำอุโบสถปางมารวิชัย ขนาดหน้าตักกว้าง 40 นิ้ว สูง 65 นิ้ว พระประธานประจำศาลาการเปรียญ ปางมารวิชัย
ขนาดหน้าตักกว้าง 50 นิ้ว สูง 75 นิ้ว

## อ้างอิง

สุทธาวาส
มิไรเซ็นไต ไทม์เรนเจอร์ VS โกโกไฟว์

***มิไรเซ็นไต ไทม์เรนเจอร์ VS โกโกไฟว์*** () เป็นออริจินอลวิดีโอจาก ขบวนการอนาคต ไทม์เรนเจอร์ วางจำหน่ายและเผยแพร่เมื่อวันที่ 9 มีนาคม ค.ศ. 2001 ความยาว 42 นาที

## ภาพรวม
เป็นออริจินอลวิดีโอจากละครชุดโทรทัศน์ ขบวนการอนาคต ไทม์เรนเจอร์ และ ขบวนการกู้ภัย โกโกไฟว์ และเป็นผลงานครอสโอเวอร์เรื่องที่ 6 ของ ซูเปอร์เซ็นไต วีซินีม่า โดยไทม์เรนเจอร์เป็นผลงานที่ปรากฏแค่เรื่องเดียวของ ซูเปอร์เซ็นไต VS ซีรีส์

ในเรื่องนี้ 2 ขบวนการได้เดินทางย้อนเวลากลับไปในยุคดึกดำบรรพ์, ยุคเอโดะ และยุคบุกเบิกตะวันตก นอกจากนี้ ปิแอร์ ฝ่ายศัตรูจากโกโกไฟว์ก็ปรากฏตัวขึ้นอีกครั้งเช่นกัน และในตอนท้ายของเนื้อเรื่องหลักของโกโกไฟว์ เบย์แอเรีย 55 ถูกคลื่นยักษ์สึนามิที่แกรนดีนสร้างขึ้นจมอยู่ใต้น้ำและวิกตอรี่โรโบ ถูกทำลาย แต่ในเรื่องนี้ได้ปรากฏตัวอีกครั้งโดยเรียกจากช่วงเวลาในปี ค.ศ. 1999 ซึ่งยังใช้งานอยู่ นอกจากนี้ยังมีท่าไม้ตายพิเศษที่ร่วมกับไทม์โรโบและวีเร็กซ์ ชื่อว่า เพลชเชอร์โพรมิแนนซ์ เข้ามาด้วย

อย่างไรก็ตามเรื่องนี้สื่อรูปแบบแผ่นได้เปลี่ยนจากเลเซอร์ดิสก์เป็นดีวีดี แทน หลังจากที่ โจริคิเซ็นไต โอเรนเจอร์ โอเร VS คาคุเรนเจอร์ ถึง คิวคิวเซ็นไต โกโกไฟว์ VS กิงกะแมน ได้ถูกผลิตในรูปแบบดีวีดีเมื่อวันที่ 21 มกราคม ค.ศ. 2001 ที่ผ่านมา

## เนื้อเรื่อง

## ตัวละครจากต้นฉบับ
### นักโทษหลัก
;ฆาตกรบ็อกเซอร์ โบลิวาร์ (殺人ボクサー・ボリバル)
:;อสูรภัยพิบัติผสม โบลิปิแอร์ (合成災魔ボリピエール)

### กองทัพนักโทษ
;เรียล (レアル)
;รุเปียร์ (ルピア)
;บาสึ (バーツ)
;ดีนาร์ล (ディナール)
;ชิริง (シリング)

## พลังการต่อสู้
;โครโนยูนิต (クロノスユニット)
;เวกเตอร์เอนด์ บีทครอส (ベクターエンド・ビートクロス)
;เฟรนด์ชิปแอ็คแท็ค (フレンドシップアタック)
;เพลชเชอร์โพรมิแนนซ์ (プレッシャープロミネンス)

## สื่อถูกที่วางจำหน่าย
* รูปแบบม้วนวิดีโอVHS และ แผ่นดีวีดี ในรูปแบบวิดีโอและสำหรับเช่า เปิดให้เช่าเมื่อวันที่ 9 มีนาคม ค.ศ. 2001 ต่อมาเมื่อวันที่ 21 กรกฏาคมได้ทำรูปแบบวิดีโอสำหรับขาย
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016
* รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
ลาไฮนา

**ลาไฮนา** (, อักษรโรมัน: Lahaina) เป็นสถานที่ซึ่งระบุในสำมะโน (CDP) ในเทศมณฑลเมาวี รัฐฮาวาย สหรัฐอเมริกา ซึ่งรวมถึงพื้นที่ของกาอานาปาลี และ กาปาลัว ข้อมูลตามสำมะโนปี 2020 มีประชากรอยู่อาศัยในลาไฮนาอยู่ที่ 12,702 คน ลาไฮนาครอบคลุมพื้นที่ของชายหาดตามทางหลวงฮาวายสาย 30 ตั้งแต่อุโมงค์ถึงปลายทิศใต้

เนื่องจากลาไฮนาตั้งอยู่บนเกาะเมาวี ซึ่งมีขนาดค่อนข้างเล็กและมีพื้นที่สำหรับพัฒนาน้อยกว่า อสังหาริมทรัพย์ในลาไฮนาจึงมีมูลค่าสูงกว่าหลายพื้นที่ในฮาวาย

ในเดือนสิงหาคม 2023 เหตุไฟป่าลามเข้าพื้นที่ลาไฮนา สร้างความเสียหายแก่พื้นที่และเป็นผลให้มีผู้เสียชีวิต 55 ราย มีสิ่งปลูกสร้างเสียหายราว 1,700 หลัง

## ประวัติศาสตร์

เลเล () เป็นชื่อโบราณของลาไฮนา ส่วนชื่อลาไฮนามาจากภาษาฮาวาย  แปลว่า "ดวงอาทิตย์ที่โหดร้าย" ซึ่งสื่อถึงภูมิอากาศแบบร้อนแห้งของฮาวาย โดยย่านประวัติศาสตร์ของลาไฮนามีปริมาณน้ำฝนเพรยง  ต่อปี

ในปี 1795 ก่อนการรวมเกาะในฮาวายเข้าด้วยกัน ลาไฮนาอยู่ภายใต้การปกครองของกาเมฮาเมฮามหาราช ลาไฮนาเคยเป็นราชธานีของราชอาณาจักรฮาวายในปี 1820 ถึง 1845 ต่อมา กาเมฮาเมฮาที่สาม ซึ่งชื่นชอบลาไฮนากว่าโฮโนลูลูซึ่งวุ่นวาย ได้สร้างเกาะขนาด  ชื่อว่า โมกุอุลา ล้อมรอบด้วยทะเลสาบ โมกุฮินา (Moku Hina) ว่ากันว่าเป็นที่ประทับของกีวาฮีเน (Kiwahine) เทพารักษ์ของเกาะเมาวีและราชสกุลปิอิลานี (Pi'ilani royal line) ขึ้นที่ใกล้กับใจกลางของลาไฮนา 

ในปี 1824 เบ็ตซี สต็อกตัน ได้สร้างโรงเรียนมิสซังแห่งแรกที่เปิดสอนแก่สามัญชนในลาไฮนา หลังได้รับการร้องขอโดยผู้นำเผ่าในลาไฮนา

ในปี 1845 ได้ย้ายราชธานีแห่งฮาวายกลับไปยังโฮโนลูลู ต่อมาในศตวรรษที่ 19 ลาไฮนาเป็นศูนย์กลางของอุตสาหกรรม ล่าวาฬโลก มีเรือจอดมากมายที่ย่านริมน้ำของลาไฮนา ถนนริมน้ำของลาไฮนายังได้รับการขึ้นชื่อเป็นหนึ่งในสิบถนนที่เยี่ยมที่สุด ("Top Ten Greatest Streets") โดยองค์การวางแผนอเมริกัน

## อ้างอิง

หมวดหมู่:เกาะเมาวี
หมวดหมู่:รัฐฮาวาย
ไฟป่าในรัฐฮาวาย พ.ศ. 2566

ในต้นเดือนสิงหาคม 2023 ได้เกิดระลอกไฟป่าขึ้นในรัฐฮาวาย สหรัฐอเมริกา โดยเกาะเมาวีได้รับผลกระทบเป็นหลัก และมีเกาะฮาไวอิหรือเกาะใหญ่ที่ได้รับผลกระทบรองลงมา ไฟป่าลุกลามจากลมพัดและนำไปสู่การอพยพของประชาชน, สร้างความเสียหายไปทั่ว และเป็นผลให้มีผู้เสียชีวิตอย่างน้อย 80 รายในเมืองลาไฮนาบนเกาะเมาวี การลุกลามของไฟป่าในครั้งนี้มีเหตุมาจากสภาพอากาศที่แห้งซึ่งเป็นผลมาจากพื้นที่ความดันสูงทางเหนือของเกาะฮาไวอิ กับเฮอร์ริเคนดอราทางใต้ 

มีการประกาศสถานการณ์ฉุกเฉินในวันที่ 8 สิงหาคม ภายในวันที่ 9 รัฐบาลรัฐได้ขยายอาณาเขตของสถานการณ์ฉุกเฉินครอบคลุมทั้งรัฐฮาวาย ในวันที่ 10 ประธานาธิบดีโจ ไบเดิน ได้ออกประกาศสถานการณ์ภัยพิบัติใหญ่ระดับประเทศ (federal major disaster declaration)

## ผลกระทบ
### ผู้เสียชีวิต
 มีรายงานผู้เสียชีวิตแล้ว 55 ราย และยังสูญหายอีกมากกว่า 1,000 คนในลาไฮนา นายกเทศบาลของเทศมณฑลเมาวีระบุว่าจำนวนนี้อาจเปลี่ยนแปลงเนื่องจากการดำเนินการกู้ภัยและค้นหายังคงดำเนินอยู่ ยอกเสียชีวิตในเมาวีทำให้เหตุเพลิงไหม้นี้เป็นครั้งที่มีผู้เสียชีวิตมากที่สุดในประวัติศาสตร์ของรัฐฮาวาย ต่อมาในวันที่ 11 สิงหาคม พ.ศ. 2566 มีรายงานผู้เสียชีวิตเพิ่มขึ้นเป็น 80 ราย และมีผู้สูญหายมากถึง 1,000 คนในเมืองลาไฮนา  ไฟป่าในครั้งนี้ถือเป็นภัยพิบัติไฟป่าที่ก่อให้เกิดความสูญเสียต่อชีวิตมากที่สุดนับแต่ฮาวายกลายเป็นมลรัฐของสหรัฐ 

### ความเสียหาย
ไฟป่าใหญ่บนเกาะเมาวีเผาไหม้ส่วนใหญ่ของชุมชนลาไฮนา มีสิ่งปลูกสร้างกว่า 1,700 หลังที่เสียหายหรือถูกทำลาย ซึ่งรวมถึงส่วนใหญ่ของเขตประวัติศาสตร์ลาไฮนา ซึ่งได้รับสถานะเนชันนอลฮิสตอริกแลนด์มาร์กในปี 1962 และเป็นอดีตราชธานีของอาณาจักรฮาวายเป็นเวลา 35 ปี ได้รับความเสียหายจากเพลิงไหม้ในครั้งนี้อย่างหนัก สิ่งปลูกสร้างที่ถูกทำลายในไฟป่ารวมถึงโบสถ์ไวโอลา และ ไพออนเนียร์อินน์ ต้นจามจุรียักษ์แห่งลาไฮนา ซึ่งเป็นต้นจามจุรีที่ใหญ่ที่สุดในสหรัฐถูกเผาไหม้อย่างหรัก กระนั้นดูเหมือนจะยังคงยืนต้นอยู่หลังไฟสงบแล้ว  

ทาแมรา แพลติน (Tamara Paltin) ผู้แทนเขตลาไฮนาในสภาเทศบาลนครเมาวีรายงานโบราณสถานสำคัญที่เสียหายหนักหรือถูกทำลายจากไฟป่าไว้ในบทสัมภาษณ์กับ *[[Honolulu Star-Advertiser]]* โดยคร่าว เช่น:

*โบสถ์ไวโอลา ซึ่งพึ่งฉลองครบรอบ 200 ปีไปเมื่อเดือนพฤษภาคมที่ผ่านมา อารามหลัก, อาคารต่อขยาย และโถงสังคม (main sanctuary, annex, social hall) ถูกทำลาย Waiola Church's cemetery is the burial ground for members of the Hawaiian Royal Family, including Queen Keōpūolani, who founded the church in 1823.
*โบสถ์คาทอลิกมาเรีย ลานากีลา ประกอบพิธีเสกในปี 1858 เสียหายบางส่วนที่หลังคาและทางเดินภายใน
*ลาไฮนาโจโดมิชชั่น วัดพุทธที่ริเริ่มในปี 1912 ตัวอาคารตั้งอยู่ที่จุดนี้ตั้งแต่ปี 1932
*ไพออนเนียร์ฮิลล์ โรงแรมสร้างขึ้นในปี 1901
* ศูนย์วัฒนธรรม
*ศาลลาไฮนาหลังเก่า ตัวอาคารใช้งานมาตั้งแต่ปี 1860 เป็นศุลกสถาน หลังคาเสียหายทั้งหมด และ พิพิธภัณฑ์มรดกลาไฮนา รวมถึงของสะสมของพิพิธภัณฑ์ ซึ่งจัดแสดงและเก็บสะสมในศาลหลังเก่า ถูกทำลาย
*พิพิธภัณฑ์บ้านบอลด์วิน บ้านหลังแรกของเกาะเมาวี สร้างขึ้นระหว่างปี 1834 ถึง 1835 ใช้งานเป็นบ้านของมิชชันนารีชาวอเมริกัน ดไวต์ และ ชาร์ลอต บอลด์วิน ถูกไฟไหม้เสียหายทั้งหมด รวมถึงโบราณวัตถุในบ้าน
*ศโถงสังคมวอฮิง สร้างในต้นศตวรรษที่ 1910 สำหรับประชากรชาวจีน

## อ้างอิง

หมวดหมู่:ภัยพิบัติในปี พ.ศ. 2566
หมวดหมู่:รัฐฮาวาย
หมวดหมู่:สหรัฐในปี พ.ศ. 2566
เฟร์นันโด บิยาบิเซนซิโอ

**เฟร์นันโด อัลซิเบียเดส บิยาบิเซนซิโอ บาเลนเซีย** (; 11 ตุลาคม 1963 – 9 สิงหาคม 2023) เป็นนักการเมืองและนักข่าวชาวเอกวาดอร์ ผู้สมัครรับเลือกตั้งประธานาธิบดีเอกวาดอร์ในการเลือกตั้งทั่วไป ปี 2023 เขาเคยดำรงตำแหน่งสมาชิกรัฐสภาตั้งแต่ปี 2021 จนกระทั่งการยุบสภาในวันที่ 17 พฤษภาคม 2023

ก่อนจะเริ่มต้นชีวิตในสายงานการเมือง บิยาบิเซนซิโอเคยเป็นนักข่าวสอบสวนที่ทำข่าวเกี่ยวกับความรุนแรงและการฉ้อโกงในประเทศเอกวาดอร์ เขาวิพากษ์วิจารณ์อดีตประธานาธิบดีราฟาเอล กอร์เรอา และต้องลี้ภัยไปยังเปรูหลังถูกกฎหมายเล่นงานจากการวิพากษ์วิจารณ์การทำงานของกอร์เรอา เขาถูกคุมขังในเรือนจำในเอกวาดอร์อยู่หลายเดือนก่อนที่คดีที่เขาถูกดำเนินคดีจะถูกถอนไปในปี 2018

เขาเคยล้มเหลวในการลงสมัครรับเลือกตั้งเป็นสมาชิกรัฐสภาในการเลือกตั้งทั่วไปปี 2017 ก่อนที่จะได้รับเลือกตั้งในการเลือกตั้งทั่วไป ปี 2021 ตามด้วยการประกาศลงสมัครรับเลือกตั้งประธานาธิบดีในปี 2023 ก่อนที่เขาจะถูกลอบสังหารในวันที่ 9 สิงหาคม 2023 ขณะหาเสียงในกรุงกีโต ราวสิบเอ็ดวันก่อนการเลือกตั้ง 

## อ้างอิง

หมวดหมู่:นักการเมืองเอกวาดอร์
หมวดหมู่:นักข่าวชาวเอกวาดอร์
การลอบสังหารเฟร์นันโด บิยาบิเซนซิโอ

เมื่อวันที่ 9 สิงหาคม 2023 สิบเอ็ดวันก่อนการเลือกตั้งทั่วไปในประเทศเอกวาดอร์ ปี 2023 เฟร์นันโด บิยาบิเซนซิโอ ผู้สมัครรับเลือกตั้งเป็นประธานาธิบดีเอกวาดอร์ ถูกลอบสังหารหลังเดินทางออกจากการหาเสียงในวิทยาลัยในกรุงกีโต ผู้ก่อเหตุคนหนึ่งถูกสังหารระหว่างการโจมตีและมีคนมุงโดยรอบได้รับบาดเจ็บจำนวนหนึ่ง *[[เดอะวอชิงตันโพสต์]]* ชี้ให้เห็นว่าการลอบสังหารนี้เกิดขึ้นท่ามกลางความรุนแรงจากกลุ่มอาชญากรรมที่สูงขึ้นในประเทศ หนึ่งเดือนก่อนหน้า อากุสติน อินเตรียโก นายกเทศมนตรีนครมันตาก็เพิ่งถูกลอบสังหาร
 
บิยาบิเซนซิโอกล่าวปราศรัยระหว่างการรณรงค์หาเสียงของพรรคโมบิมิเอนโตกอนส์ตรูเยในวิทยาลัยอันเดร์ซอน () ในกีโต เขาเสร็จสิ้นการกล่าวปราศรัยเมื่อเวลาราว 18:20 น. (เวลาเอกวาดอร์) และออกจากวิทยาลัย ขณะกำลังก้าวขึ้นรถกระบะสีขาวที่มีองครักษ์รายล้อม เขาถูกยิงเข้าที่ศีรษะรวมสามครั้ง และถูกนำตัวส่งไปยังคลินิกใกล้เคียงทันที ที่ซึ่งเขาถูกยืนยันว่าเสียชีวิตแล้ว ในเหตุการณ์นี้ยังมีบุคคลอื่นอีกเก้าคนได้รับบาดเจ็บ รวมถึงผู้ลงสมัครเลือกตั้งสมาชิกรัฐสภาหนึ่งคนและเจ้าหน้าที่ตำรวจสองคน ผู้ก่อเหตุยังได้ขว้างระเบิดมือใส่กลุ่มผู้ติดตามบิยาบิเซนซิโอ แต่ระเบิดนั้นไม่ทำงาน ในวันเดียวกัน พรรคยังรายงานว่ามีกลุ่มชายติดอาวุธเข้าโจมตีที่สำนักงานของพรรคด้วย

บิยาบิเซนซิโอเป็นผู้สมัครรับเลือกตั้งประธานาธิบดีเอกวาดอร์คนแรกที่ถูกลอบสังหารนับตั้งแต่อับดอน กัลเดรอน มุญโญซ เมื่อปี 1978

## อ้างอิง

หมวดหมู่:การลอบสังหาร
หมวดหมู่:อาชญากรรมในประเทศเอกวาดอร์
หมวดหมู่:พ.ศ. 2566
นายกรัฐมนตรีกาตาร์

**นายกรัฐมนตรีกาตาร์** หรือเรียกอย่างเป็นทางการว่า **นายกรัฐมนตรีแห่งรัฐกาตาร์** () เป็นหัวหน้ารัฐบาลมีอำนาจเป็นลำดับสองของรัฐกาตาร์ Khalifa bin Hamad Al Thani เจ้าผู้ครองรัฐกาตาร์จากการรัฐประหารเมื่อวันที่ 22 กุมภาพันธ์ พ.ศ. 2515 เป็นผู้ดำรงตำแหน่งนี้พระองค์แรกนับจากวันที่ก่อตั้งเมื่อวันที่ 29 พฤษภาคม พ.ศ. 2513 พระองค์ดำรงตำแหน่งนายกรัฐมนตรีจนถึงการรัฐประหารเมื่อวันที่ 27 มิถุนายน พ.ศ. 2538 เมื่อ Hamad bin Khalifa Al Thani พระราชโอรสของพระองค์ปลดพระองค์ออกจากตำแหน่ง

เมื่อวันที่ 28 มกราคม พ.ศ. 2563 Khalid bin Khalifa bin Abdul Aziz Al Thani ขึ้นดำรงตำแหน่งนายกรัฐมนตรีแทน หลังจาก Abdullah bin Nasser bin Khalifa Al Thani ลาออก
หลังจากการลาออกของ Khalid ในเดือนมีนาคม พ.ศ. 2566 โมฮัมเหม็ด บิน อับดุลราห์มาน บิน จัสซิม อัล ธานี ได้รับการแต่งตั้งให้เป็นนายกรัฐมนตรีคนปัจจุบัน

## อ้างอิง

หมวดหมู่:ประเทศกาตาร์
กาตาร์
วันช้างโลก

**วันช้างโลก** () เป็นงานประจำปีสากลในวันที่ 12 สิงหาคม ซึ่งอุทิศให้กับการอนุรักษ์และคุ้มครองช้างของโลก เกิดขึ้นครั้งแรกในปี พ.ศ. 2554 โดยผู้สร้างภาพยนตร์ชาวแคนาดา แพทริเซีย ซิมส์ และไมเคิล คลาร์ก จากคานาซเวสต์ พิคเจอร์ส และศิวพร ทรรทรานันท์ เลขาธิการมูลนิธิคืนช้างสู่ธรรมชาติในประเทศไทย มีการก่อตั้ง สนับสนุน และเปิดตัวอย่างเป็นทางการโดยแพทริเซีย ซิมส์ และมูลนิธิคืนช้างสู่ธรรมชาติเมื่อวันที่ 12 สิงหาคม พ.ศ. 2555 ตั้งแต่นั้นเป็นต้นมา แพทริเซีย ซิมส์ยังคงเป็นผู้นำ สนับสนุน และชี้นำวันช้างโลก ซึ่งปัจจุบันได้รับการยอมรับและเฉลิมฉลองโดยองค์กรด้านสัตว์ป่ากว่า 100 องค์กรและบุคคลจำนวนมากในหลายประเทศทั่วโลก

## เป้าหมาย
เป้าหมายของวันช้างโลกคือการสร้างความตระหนักรู้ถึงสถานการณ์เร่งด่วนของช้าง แอฟริกา และ เอเชีย และเพื่อแบ่งปันความรู้และแนวทางแก้ไขในเชิงบวกสำหรับการดูแลและการจัดการช้างป่าและเชลยศึกที่ดีขึ้น ช้างแอฟริกาถูกระบุว่าเป็น "กลุ่มเปราะบาง" และช้างเอเชียอยู่ในสถานะ "ใกล้สูญพันธุ์" ใน รายชื่อสัตว์ใกล้สูญพันธุ์ของ IUCN นักอนุรักษ์คนหนึ่งระบุว่าทั้งช้างแอฟริกาและเอเชียเผชิญกับการสูญพันธุ์ภายในสิบสองปี  ประมาณการประชากรในปัจจุบันประมาณ 400,000 ตัวสำหรับช้างแอฟริกา และ 40,000 ตัวสำหรับช้างเอเชีย แม้ว่าจะเป็นที่ถกเถียงกันอยู่ว่าตัวเลขเหล่านี้สูงเกินไป

## ประวัติ
วันช้างโลกจัดขึ้นครั้งแรกเมื่อวันที่ 12 สิงหาคม พ.ศ. 2555 ภาพยนตร์เรื่อง Return to the Forest บรรยายโดยวิลเลียม แชตเนอร์ เป็นเรื่องเกี่ยวกับการนำช้างเอเชียที่ถูกจับกลับคืนสู่ธรรมชาติ และได้รับการปล่อยตัวในวันช้างโลกครั้งแรก ภาพยนตร์สารคดีภาคต่อเรื่อง When Elephants Were Young ซึ่งบรรยายโดยแชตเนอร์เช่นกัน บรรยายถึงชีวิตของชายหนุ่มและช้างหนุ่มในประเทศไทย

## อ้างอิง


## แหล่งข้อมูลเพิ่มเติม
* เว็บไซต์ทางการ

หมวดหมู่:วันสำคัญ
หมวดหมู่:วันสำคัญในเดือนสิงหาคม
เลดี้ฝรั่งดอง

**เลดี้ฝรั่งดอง** เป็นภาพยนตร์ไทยแนวโรแมนติก คอมเมดี้ ดรามา ถ่ายทำ ณ ประเทศออสเตรีย สร้างโดยสีบุญเรืองฟิล์ม นำแสดงโดย พร้อมพงศ์ นพฤทธิ์, จารุณี สุขสวัสดิ์, อรัญญา นามวงศ์, ภัทรา ทิวานนท์ ภาพยนตร์เรื่องนี้ถือเป็นการรับบทพระเอกเต็มตัวครั้งแรกของพร้อมพงศ์ เข้าฉายเมื่อวันที่ 3 พฤศจิกายน พ.ศ. 2527 โรงภาพยนตร์เอเธนส์ พาราไดซ์ วอร์เนอร์ กรุงเกษม รามา สิริรามา นครหลวงรามา ลาดพร้าวสะพาน 2 

ต่อมาในปี พ.ศ. 2532 ทางสีบุญเรืองได้นำมาสร้างเป็นละครโทรทัศน์ทางช่อง 9 นำแสดงโดย อนันต์ บุนนาค, แทมมี่ แอนด์ชูศรี

## นักแสดง

* พร้อมพงศ์ นพฤทธิ์ รับบท จักรพันธ์
* จารุณี สุขสวัสดิ์ รับบท ไดอาน่า / ไดแอน
* อรัญญา นามวงศ์ รับบท วิกกี้
* ภัทรา ทิวานนท์
* สาวิตรี สามิภักดิ์
* อำภา ภูษิต
* อุทุมพร ศิลาพันธ์
* ศรินทิพย์ ศิริวรรณ
* เศรษฐา ศิระฉายา
* แพททริก ดูนี่
* ชอญ ริคดูนี่

## อ้างอิง
* เลดี้ฝรั่งดอง (2527) | ไทยบันเทิง https://thaibunterng.fandom.com/th/wiki/%E0%B9%80%E0%B8%A5%E0%B8%94%E0%B8%B5%E0%B9%89%E0%B8%9D%E0%B8%A3%E0%B8%B1%E0%B9%88%E0%B8%87%E0%B8%94%E0%B8%AD%E0%B8%87_(2527)

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ละครโทรทัศน์ช่อง 9
หมวดหมู่:ภาพยนตร์รักตลกชีวิตไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทย
ตะหลิว

[200px|right|thumb|ตะหลิว[เหล็กกล้าไร้สนิม|เหล็กกล้าด้ามไม้]]
[200px|right|thumb|ตะหลิวสำหรับทำ[โอโกโนมิยากิบนแผ่นกระทะเหล็ก]]

**ตะหลิว** เป็นเครื่องมือซึ่งประกอบไปด้วยด้ามจับและมีส่วนปลายเป็นแผ่นบางแบน โดยทั่วไปมักใช้สำหรับการประกอบอาหาร โดยเฉพาะในอาหารจีน และอาหารญี่ปุ่น

ส่วนปลายของตะหลิวนั้นจะทำเป็นลักษณะแบนราบเป็นแผ่นกระดาน มีหน้าที่กวนและทาสารเหนียว หรือใช้ขูดออก และในบางทีก็อาจใช้ตัดเหมือนเป็นใบมีด นอกจากนี้แล้วตะหลิวที่มีความแข็งแรงในระดับหนึ่งสามารถใช้งัดเปิดออกโดยดันเข้าไปในช่องว่างแคบ ๆ หรือใช้เป็นคาน เพื่อดันขึ้น

## วัสดุ
200px|thumb|ตะหลิวแบบต่าง ๆ

วัสดุที่ใช้ทำตะหลิวนั้นอาจมีหลากหลายชนิด เช่น ไม้ หรือ ไม้ไผ่ ไปจนถึง โลหะ (โดยเฉพาะเหล็กกล้าที่ยืดหยุ่นได้) หรือ เรซินสังเคราะห์ หรือ พลาสติก ความแข็งของตะหลิวอาจแตกต่างกันไปตั้งแต่อ่อนเหมือนยาง ไปจนถึงแข็งเหมือนเซรามิก ขึ้นอยู่กับการใช้งาน

## รากศัพท์
คำว่า “ตะหลิว” ที่ใช้ในภาษาไทยนั้นมีที่มาจากภาษาแต้จิ๋ว คำว่า 鼎溜 (เพ็งอิม: dian2 liu6, IPA: /tĩã³⁵ liu³⁵/) อ่านว่า “เตี๋ย*หลิว”

## อ้างอิง

หมวดหมู่:อุปกรณ์ทำขนม
หมวดหมู่:เครื่องครัว
หมวดหมู่:คำและวลีภาษาแต้จิ๋ว